কোনও ঘরে শিক্ষিকার চেয়ারের পিছনে দেওয়াল জুড়ে পৃথিবীর মানচিত্র , কোথাও টেবিলের পড়ে গ্লোব৷ প্রধান শিক্ষিকা শ্রাবণী তালুকদার জানান , এ বছর মোট ৫ জন ছাত্রী মাধ্যমিক দিয়েছিল৷ তাদের মধ্যে এক শারীরিক প্রতিবন্ধী ছাত্রী ছাড়া অন্য ৪ জন উত্তীর্ণ হয়েছে৷ আগের বছরও ১৫ জন ছাত্রী ছিল স্কুলে৷ কিন্ত্ত এ বার তারাও গিয়েছে অন্য স্কুলে৷ মাধ্যমিক স্তরের এই স্কুলে ২০১০ -এও ৮০ জন ছাত্রী ছিল৷ একসময়ে ২৫০ -র বেশি ছাত্রী এবং ১২ জন শিক্ষিকায় গমগম করা স্কুলে এখন পাঁচজন শিক্ষিকা ছাড়া কেউ নেই৷ এঁরাই সরকারি খাতায় &lsquo;সারপ্লাস &rsquo; বা অতিরিক্ত৷ ছাত্রীশূন্য স্কুলে গত আট -ন &rsquo;মাস ধরে এসে মানসিক ভাবে ভেঙে পড়েছেন শিক্ষিকারাও৷ তাঁদের কথায় , &lsquo;আমরা ছাত্রীদের স্কুলে আনতে সব রকম উদ্যোগ নিয়েছি | স্কুলে ভর্তি হওয়ার টাকা মকুব করা তো বটেই , বইপত্র , পোশাক , জুতো কিনে দেওয়া হয়েছিল স্কুলের তরফে৷ এমনকি ছাত্রীদের আনতে ভ্যানরিকশার ব্যবস্থা নিয়েও শুরু হয়েছিল চিন্তাভাবনা৷ &rsquo; তার পরেও ছাত্রী নেই কেন ? উত্তর আসে নিমেষে৷ অভিভাবকরা সরকারি বাংলা মাধ্যম স্কুলের থেকে অনেক বেশি আগ্রহী ইংরজি মাধ্যম স্কুল নিয়ে৷ শিক্ষিকাদের আক্ষেপ , &lsquo;আমরা যত্ন নিয়ে প্রতিটি ছাত্রীকে আলাদা করে গুরুত্ব দিই৷ কিন্ত্ত অভিভাবকরা স্কুলের নামের পিছনে ছুটছেন৷ এখানে ছাত্রীদের পাঠাতে তাঁরা বিন্দুমাত্র আগ্রহী নন৷ &rsquo;